### NN 56/2025 (26.3.2025.), Uredba o izmjenama i dopuni Uredbe o otklanjanju poremećaja na domaćem tržištu energije

VLADA REPUBLIKE HRVATSKE

712

Na temelju članka 26. Zakona o energiji (»Narodne novine«, br. 120/12., 14/14., 95/15., 102/15 i 68/18.) i članka 30. stavka 1. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), a u vezi s člankom 120. Zakona o tržištu električne energije (»Narodne novine«, br. 111/21., 83/23. i 17/25.) i članka 5. Zakona o tržištu plina (»Narodne novine«, br. 18/18. i 23/20.), Vlada Republike Hrvatske je na sjednici održanoj 26. ožujka 2025. donijela

UREDBU

O IZMJENAMA I DOPUNI UREDBE O OTKLANJANJU POREMEĆAJA NA DOMAĆEM TRŽIŠTU ENERGIJE

Članak 1.

U Uredbi o otklanjanju poremećaja na domaćem tržištu energije (»Narodne novine«, br. 31/23., 74/23., 107/23., 122/23., 32/24., 104/24. i 132/24.), u članku 1. stavcima 3. i 4. riječi: »31. ožujka 2025.« zamjenjuju se riječima: »30. rujna 2025.«.

Članak 2.

U članku 3. stavcima 1., 2. i 3. riječi: »31. ožujka 2025.« zamjenjuju se riječima: »30. rujna 2025.«.

U stavku 6. riječi: »1. listopada 2023. do 31. ožujka 2024.« zamjenjuju se riječima: »1. travnja 2024. do 30. rujna 2024.«.

Članak 3.

U članku 4. stavak 7. mijenja se i glasi:

»(7) Za izračun i nadoknadu razlike iz stavka 6. ovoga članka opskrbljivačima iz stavaka 3. i 4. ovoga članka, za razdoblje od 1. travnja 2025. do 30. rujna 2025., priznaje se ugovorena cijena ako je iznos ugovorene cijene niži od 140 EUR/MWh, odnosno priznaje se iznos ugovorene cijene od 140 EUR/MWh, ako je iznos ugovorene cijene viši od 140 EUR/MWh.«.

Članak 4.

U članku 5. stavcima 1., 2., 3., 4., 5. i 9. riječi: »31. ožujka 2025.« zamjenjuju se riječima: »30. rujna 2025.«.

Stavak 10. mijenja se i glasi:

»(10) Hrvatska energetska regulatorna agencija će do 1. travnja 2026. provesti reviziju izračuna jediničnih cijena iz stavaka 2. i 4. ovoga članka, za razdoblje od 1. listopada 2022. do 30. rujna 2025. na temelju stvarnih troškova goriva i emisijskih jedinica stakleničkih plinova, koje su energetski subjekti dužni dostaviti Hrvatskoj energetskoj regulatornoj agenciji do 30. studenoga 2025., te donijeti rješenje o rezultatima revizije i o tome obavještava energetske subjekte i Ministarstvo gospodarstva.«.

Članak 5.

U članku 7. stavku 2. riječi: »do 1. listopada 2024.« zamjenjuju se riječima: »do 1. travnja 2025.«.

U stavcima 3., 4. i 5. riječi: »31. ožujka 2025.« zamjenjuju se riječima: »30. rujna 2025.«.

U stavku 8. iza riječi: »prvi« dodaje se zarez i riječi: »drugi i treći«.

Stavak 10. mijenja se i glasi:

»(10) Korisnici sustava skladišta plina dužni su napuniti skladište plinom u količini od 29 % svog ukupno zakupljenog skladišnog kapaciteta plina do 1. svibnja 2025., 63 % od svog ukupno zakupljenog skladišnog kapaciteta plina do 1. kolovoza 2025., odnosno dužni su napuniti skladište plinom u količini od 74 % od svog ukupno zakupljenog skladišnog kapaciteta do

1. listopada 2025. te 90 % do 1. studenoga 2025., te s datumom 1. veljače 2026. imati 46 % svog ukupno zakupljenog skladišnog kapaciteta plina pohranjenog u skladištu.«.

U stavku 12. riječi: »odobrenih prema zahtjevima koji su podneseni« zamjenjuju se riječju: »donesenih«, a riječi: »do 31. ožujka 2025.« zamjenjuju se riječima: »30. rujna 2025.«.

U stavku 14. riječi: »31. svibnja 2025.« zamjenjuju se riječima: »30. studenoga 2025.«.

Članak 6.

Vlada Republike Hrvatske će odluku iz članka 5. stavka 6. Uredbe o otklanjanju poremećaja na domaćem tržištu energije donijeti do 30. ožujka 2025.

Članak 7.

Ova Uredba objavit će se u »Narodnim novinama«, a stupa na snagu 30. ožujka 2025.

Klasa: 022-03/25-04/108

Urbroj: 50301-05/31-25-2

Zagreb, 26. ožujka 2025.

Predsjednik
 mr. sc. Andrej Plenković, v. r.